Qui és Albert Rivera?
El president de Ciutadans, Albert Rivera, ha confirmat que un dels punts de l'acord que ha tancat avui amb el PP per a votar a favor de la investidura de Mariano Rajoy és la liquidació del sistema d'immersió lingüística en català a l'escola amb l'aplicació ‘a totes les comunitats autònomes bilingües del trilingüisme'. Aquesta és una de les mesures incloses en el document que tots dos partits han batejat com '150 compromisos per millorar Espanya'. El model trilingüe suposaria la liquidació de la immersió a Catalunya i dels models d'ensenyament en català tant al País Valencià com a les Illes. Rivera ha comparegut per explicar els punts principals de l'acord. Un d'aquests punts és l'acord perquè s'aturi el calendari d'implementació de l'actual llei d'educació espanyola, la LOMCE, i que es posi en marxa una comissió parlamentària ‘per a una nova llei d'eduació pactada i consensuada'. Però tot i aquest emplaçament a definir els detalls de la llei educativa en la negociació entre partits, PP i Ciutadans ja han acordat que hauria d'incloure una mesura que liquida el sistema d'immersió lingüística en català: el trilingüisme a l'escola, ‘perquè l'anglès, juntament amb l'espanyol, sigui llengua vehicular a l'escola'. Ha afegit Rivera: ‘volem que els nostres fills apreguin idiomes a l'escola. Que tots els fills puguin aprende l'anglès amb el castellà a totes les escoles, i també garantir l'aprenentage del castellà junt amb el català, el gallec i l'euskera a les comunitats bilingües. A més, l'últim punt de l'acord que ha citat Rivera ha estat per un ‘pacte per Espanya'; és a dir, en paraules seves, ‘per a la defensa civil i política de la unió, la igualtat i la sobiania nacional, que no hagi referèndums d'independència i que no es trossegi la sobirania nacional. Perquè tots els espanyols suiguin iguals davant de la llei.' Pacte insuficient Tot amb tot, el pacte entre el PP i Ciutadans no és suficient per a garantir la investidura de Mariano Rajoy, tal com reconeixia aquest cap de setmana el president espanyol en funcions. La suma de tots dos partits i de la diputada de Coalició Canària és de 170 escons, i la majoria absoluta és de 176. En la segona votació del ple d'investidura, on cal una majoria simple, el PP necessitaria l'abstenció com a mínim d'una part dels diputats del PSOE i -tal com s'especula- el suport dels cinc diputats del PNB. Rivera ha destacat que una bona part de tot el paquet de mesures acordades amb el PP també les va acordar amb el PSOE. ‘Volem extendre aques pacte als partits constitucionalistes, especialment el PSOE', ha acabat dient.
El president de Ciutadans.